Vltava

Vltava je najduža češka rijeka (dugačka 440 km). Izvire u gorju Šumava (Češka šuma). Čine je tri izvorišna kraka: Topla Vltava (Teplá Vltava), Hladna Vltava (Studená Vltava) i Travnata Vltava (Travnatá Vltava). Kod mjesta Mělník ulijeva se u Labu. Česi je smatraju svojom nacionalnom rijekom. Protječe kroz češki glavni grad Prag. Na rijeci postoji nekoliko brana (najveća je brana Lipno). Poznata je simfonijska pjesma Vltava iz ciklusa Moja domovina (Má vlast) češkog kompozitora Bedřicha Smetane.

 Reference 

 Vanjski linkovi 

Kategorija:Rijeke u Češkoj